સચીન ઈન્ડસ્ટ્રીયલ કો.ઓ. સોસાયટીના પ્રમુખ રમાબેન રામોલિયા અને સેક્રેટરી નિલેશ કોરાટની હાજરીમાં બોર્ડ ઓફ મેનેજમેન્ટની બેઠક મળી હતી. બેઠક અંગે ચર્ચા કરતા સોસાયટીના પ્રમુખ રમાબેન રામોલીયાએ જણાવ્યુંહતુંકે, આગામી દિવસોમાં એસ્ટેટમાં અંદાજે 68 કિલોમીટરની સ્ટ્રોમ વોટર ડ્રેનેજ અને 48 કિલોમીટરની પ્રિકાસ્ટ સ્ટ્રોમ વોટર ડ્રેનેજ લાઈનનું કામ 50 કરોડના કામને મંજુર કરવામાં આવ્યું હતું ઉપરાંત જીઆઈડીસીમાં પર્યાવરણની જાળવણી માટે ગ્રીન સ્પેસ ઉભી કરવાનું પણ આયોજન કરવામાં આવ્યું છે, જેના માટે 2000 વૃક્ષોની વાવણી પાછળ 25 લાખનો ખર્ચ કરવામાં આવશે, તેમજ ગાર્ડન એન્ડ એગ્રીકલ્ચર, રોડ નં. 6, 8 અને 9ની સુંદરતા માટે પ્લાન્ટેશન, રસ્તાઓ પર પેચવર્કના કામો કરવામાં આવશે.